**Szitakötő 71. szám**

**Janecskó Kata: Bajország**

1. Csomóbogozó

A gyerekek alkossanak kört, csukják be a szemüket, majd jelzésre helyezzék a bal kezüket a körön belülre! Próbálják meg elkapni a másik kezét! Ugyanezt a jobb kezükkel is tegyék meg! Nyitott szemmel bogozzák ki a csomót/csomókat anélkül, hogy elengednék a kezüket!

*Az alábbi feladatok lehetnek páros feladatok:*

1. Szóbogozó

A **baj** szó mely rokon értelmű szavaira ismertek rá, ha az odaillő mássalhangzót pótoljátok? (Ha nehéz a feladat, segítségül megadhatunk mássalhangzókat is.)

..o..é.a probléma

.e..e..e.e..é. rendellenesség

.a..ö.é. baklövés

.a.i baki

.é.e.é. tévedés

.i.a hiba

.i.i bibi

.e..é.o.á. melléfogás

ba..é.é. ballépés

.u.a…á. mulasztás

.o..á. botlás

.i.e..i.a.ó kivetnivaló

.o.. gond

*A gyerekek saját megoldásukat ellenőrizhetik a* [*www.szinonimaszatar.hu*](http://www.szinonimaszatar.hu) *oldalon.*

1. Hallottátok már ezeket a szavakat? Mit jelentenek? Hol tudtok utánanézni?

*Idegen szavak szótára*

malőr – malheur (fr.) gikszer - Gikser (n.)

1. Milyen lehet egy baki? Mekkora lehet egy botlás? Keressetek a 2. feladatban megoldott szavaitokhoz tulajdonságot, mértéket kifejező szavakat!

pl.: *óriási* tévedés, *hatalmas* melléfogás,…

*Közös olvasás:*

1. Olvassuk el a **Szitakötő 71. számában Janecskó Kata: Bajország** című történetét!

*Egyéni munka*

1. A történetből kigyűjtöttem Bajország „lakóinak nevét” fehér hátterű téglalapokra.

|  |  |  |  |
| --- | --- | --- | --- |
| nagy viszontagság | apró zűr | mázsás sorscsapás | veszélyes slamasztika  |
| icike-picike bökkenőcske | makacs nyűg | csekélyebb baj | borúlátó vészség |
| óriási gubanc | végeláthatatlanul elnyúló mizéria | kis galiba |  |

Vágd fel kis téglalapokra a lapot! Válassz egy színt, és színezd ki a lapokat úgy, hogy a színárnyalatok kifejezzék a baj mértékét! A legvilágosabb téglalap a számodra legkisebb, a legsötétebb a neked legnagyobb bajt mutassa!

*Közös beszélgetés:*

Beszéljük meg, ki hogyan gondolkodott! Vannak esetleg azonos megoldások?

1. Neked melyikben „bajban” volt már részed? Megosztanál társaiddal egy történetet?
2. Hogyan sikerült megoldást találnod? Kaptál segítséget, vagy egyedül maradtál a probléma megoldásával?
3. Milyen embernek tartod azt, aki így oldja meg a problémát:

a *szőnyeg alá söpri a problémát,*

*homokba dugja a fejét,*

*levegőnek néz,*

*szembenéz a problémával?*

1. Te melyiket választanád / választottad már? Megtapasztaltad valamelyiket?